Stadler FLIRT
Stadler FLIRT (Fast Light Intercity and Regional Train; njemački: Flinker Leichter Intercity- und Regional-Triebzug) je putnički voz koje proizvodi Stadler Rail iz Švicarske. Osnovni dizajn FLIRT-a je električni višejedinični zglobni voz koji može biti u jedinicama od dva do dvanaest vagona s dvije do šest motoriziranih osovina. Maksimalna brzina je 200 km/h. Standardna visina poda je 57 cm, ali 78 cm visoki podovi su također dostupni za visine platforme od 76 centimetara . FLIRT voz je prvobitno razvijen za Švicarske federalne željeznice i prvi put je isporučen 2004. godine. Vozovi su brzo postali uspješni i naručili su ih operateri u Alžiru, Azerbejdžanu, Bjelorusiji, Češkoj, Estoniji, Finskoj, Njemačkoj, Mađarskoj, Italiji, Nizozemskoj, Norveškoj, Poljskoj, Srbiji, Švedskoj, Švicarskoj, Ujedinjenom Kraljevstvu, Sjedinjenim Američkim Državama 2018, u Kanadi. Od oktobra 2021. godine prodano je više od 2500 jedinica. Osim električnog (EMU), FLIRT se proizvodi u dizel-električnoj verziji (DEMU), a odnedavno i kao elektro-dizel (bi-mode/BMU), koju je prva naručila regija Valle d'Aosta u Italiji (BTR.813), a zatim od strane Greater Anglia (British Rail Class 755), Norske Tog, i Wales &amp; Borders ("tri-mode" verzija: dizel/električni/baterija).